Programos „Daphne“ ex post vertinimo ataskaita (2007–2013 m.)

Sprendime, kuriuo įkuriama „Daphne III“ programa (toliau – „Daphne III“), reikalaujama, kad Komisija pateiktų 2007–2013 m. laikotarpio ex post vertinimą. Šį vertinimą atliko nepriklausomas išorės vertintojas, kuriam padėjo atitinkami Komisijos darbuotojai.

Konkursų tvarka sudarytos sutartys arba viešieji pirkimai: lėšos taip pat gali būti skiriamos konkretiems Komisijos inicijuojamiems veiksmams (Komisijos iniciatyvoms), pvz., lankstumo tyrimams, teminiams moksliniams tyrimams, konferencijų organizavimui arba IT sistemų sudarymui.

užtikrinti įrodymais pagrįstos informacijos bei žinių plėtrą, keitimąsi informacija ir gera praktika, jų nustatymą bei platinimą, be kita ko, atliekant mokslinius tyrimus, vykdant mokymą, rengiant pažintines išvykas ir organizuojant keitimąsi personalu;

Bendras programos „Daphne III“ (2007–2013 m.) numatytas biudžetas buvo beveik 124 mln. EUR, nors vidutinis metinis numatomas biudžetas yra mažesnis kaip 18 mln. EUR. Didžiausią biudžeto dalį (97,7 mln. EUR arba kiek daugiau kaip 79 proc.) buvo numatyta skirti dotacijoms veiksmams. Nagrinėjant pradinių programos lėšų panaudojimo efektyvumą, maždaug 60 mln. EUR skirta dotacijoms veiksmams (pagal pasirašytas dotacijų sutartis), 4,5 mln. – dotacijoms veiklai ir 1,2 mln. EUR – pirkimams 2010–2013 m. (žr. lentelę 1-2 Planuotas programos „Daphne III“ biudžeto paskirstymas 2007–2013 m. ).

Metai Dotacijoms ir sutartims skiriamas biudžetas Dotacijos veiksmams Dotacijos veiklai Komisijos iniciatyvos Visas metinis biudžetas Vertė (EUR) Proc. Vertė (EUR) Proc. Vertė (EUR) Proc. Vertė (EUR) Proc. 2007 11 000 000 85 proc. 1 900 000 15 proc. 1 000 000 8 proc. 13 000 000 100 proc. 2008 11 944 160 81proc. 2 000 000 14 proc. 800 000 5 proc. 14 744 160 100 proc. 2009 14 417 120 81proc. 2 580 000 14 proc. 800 000 4 proc. 17 797 120 100 proc. 2010 15 393 600 83 proc. 2 500 000 14 proc. 560 000 3 proc. 18 453 600 100 proc. 2011 14 476 000 71 proc. 2 000 000 10 proc. 4 000 000 19 proc. 20 476 000 100 proc. 2012 14 007 000 70 proc. 4 000 000 20 proc. 2 000 000 10 proc. 20 007 000 100 proc. 2013 16 504 000 90 proc. 1 000 000 5 proc. 1 000 000 5 proc. 18 504 000 100 proc. Iš viso 97 741 880 15 980 000 10 160 000 123 881 880

Šaltinis: „DAPHNE“ – metinės darbo programos (2007–2013 m.)

Daugumą „Daphne III“ projektų vykdė nacionalinės NVO (įskaitant nacionalines platformas ir tinklus) (47 proc.), įkandin sekė universitetai (18 proc.) ir Europos tinklai, platformos bei forumai (13 proc.). Tai atitiko konkrečius programos tikslus, nes pagal jos nuostatas tikslų turėjo būti siekiama padedant NVO ir kitoms šioje srityje veikiančioms organizacijoms.

Dotacijos veiksmams buvo skiriamos organizacijoms, dirbančioms kartu partnerystės pagrindu. Organizacijų partnerių dalyvavimo struktūra buvo panaši kaip ir stebėtų vadovaujančiųjų organizacijų. Dažniausi partneriai yra nacionalinės NVO, įskaitant nacionalines platformas ir tinklus (iš viso 56 proc.), o universitetai sudarė 15 proc. visų partnerių. Tačiau organizacijų partnerių pasiskirstymas skiriasi nuo vadovaujančiųjų organizacijų – čia daugiau viešųjų paslaugų atstovų (4 proc.) nei vadovaujančiųjų organizacijų atveju (0,33 proc.). Tai taip pat atitinka konkrečių Programos tikslų reikalavimus, kad Programa sukurtų ir palaikytų daugiadisciplinius tinklus, taip pat sustiprintų NVO ir kitų šioje srityje aktyviai veikiančių organizacijų tarpusavio bendradarbiavimą.

Kalbant apie viešuosius pirkimus, beveik 70 proc. skirto biudžeto atiteko tyrimams arba moksliniams tyrimams (pvz., 2009 m. „Eurobarometro“ apklausai, kaip Europos piliečiai suvokia smurtą prieš moteris, jaunimą ir vaikus), įskaitant programos laikotarpio vidurio ir galutinį įvertinimus. Dar 27 proc. buvo išleista informuotumo didinimui, įskaitant renginius, o beveik 4 proc. – „Daphne III“ interneto svetainei administruoti.

2VERTINIMO REZULTATAI

2.1PROGRAMOS „DAPHNE“ AKTUALAUMAS

Programos aktualumas vertinamas atsižvelgiant į tai, kokiu mastu jos veiksmais yra logiškai siekiama įgyvendinti jos tikslus ir patenkinti platesnės ES politikos bei tikslinių auditorijų poreikius.

2.1.1Priemonių aktualumas tikslų požiūriu

Įvertinta, kad pagal programą įgyvendinamos priemonės ir programos prioritetai yra aktualūs vykdant programą ir atsižvelgiant į jos tikslus. Tačiau analizė taip pat atskleidė, kad prioritetinių sričių atitiktis programos tikslams pasirodė esantis silpnas aktualumo rodiklis (tiek prioritetinių sričių, tiek pagal jas finansuojamų projektų atžvilgiu). Taip yra dėl to, kad tiek programos tikslai, tiek nustatyti prioritetai yra plataus pobūdžio ir nėra aiškiai susieti su konkrečiais ES politikos tikslais. Dėl tokio tikslingumo trūkumo programos lygiu galėjo tapti sudėtingiau pasiekti numatytų ir todėl aktualių tikslų šioje ES politikos srityje. Iš tiesų pirmosios programos pusės metinių prioritetų strateginis planavimas vyko ne pagal ilgalaikės politikos analizės rezultatus. Jis buvo grindžiamas jau finansuojamų projektų temų analize.

Nepaisant to, pagal programą finansuota daug iniciatyvų, kurias įgyvendinant buvo padedama rengti ir plėtoti politikos formavimo priemones ir – kiek mažiau – teisės aktus. Be to, nuo 2011 m. Komisija išsamiau konsultavosi dėl politikos prioritetų ir labiau pabrėžė aktualumo kaip atrankos kriterijaus svarbą. Taip siekta tiksliau apibrėžti siekiamus programos rezultatus ir padidinti jų poveikį.

Ataskaitos pagal dotacijų gavėjus rodo, kad galutiniai gavėjai teigimai atsiliepė apie projektus, nurodydami, kad, jų manymu, priemonės buvo aktualios. Tačiau tai įmanoma patvirtinti tik nepriklausomai surinkus galutinių gavėjų atsiliepimus. Nepaisant to, finansuotų priemonių apžvalga atskleidžia, kad jos buvo parengtos reaguojant į nustatytus gavėjų poreikius, o dauguma jų suplanuotos remiantis poreikių įvertinimais.

2.1.2Finansuotų projektų ir darbo programų aktualumas programos tikslų požiūriu

Visuose kvietimuose teikti paraiškas dėl dotacijų veiksmams ir veiklai aktualumas atsižvelgiant į programos bendruosius ir konkrečius tikslus buvo pagrindinis atrankos kriterijus. „Daphne III“ finansuotų 302-ų projektų (iš 307 projektų iš viso, žr. lentelę 1 1 Kasmet finansuojamų dotacijų skaičius ) ir veiklos programų veiklos tikslų ir sričių apžvalga atskleidžia, kad visi jie buvo nukreipti smurto prieš moteris, vaikus ir jaunimą prevencijai arba aukų ir rizikos grupei priskiriamų žmonių apsaugai. Todėl nustatyta, kad šių projektų ir veiklos programų tikslai atitinka programos „Daphne III“ tikslus. Toliau aprašyta abiejų sričių veikla.

Smurto prevencijai skirti projektai, įskaitant tokius projektus kaip: